|  |  |
| --- | --- |
|  | **เอกสารเผยแพร่ความรู้ให้แก่บุคลากรเทศบาลตำบลสันติสุข**  **อำเภอดอยหล่อ จังหวัดเชียงใหม่** |

|  |
| --- |
| ประจำไตรมาศที่ 3 (ฉบับเดือนเมษายน – มิถุนายน 2562) วัตถุประสงค์ เพื่อประชาสัมพันธ์ เผยแพร่ความรู้ ให้แก่บุคลากรเทศบาลตำบลสันติสุข |
| สวัสดีค่ะ ฉบับนี้มาต่อกันด้วย ประเด็นความก้าวหน้าในสายงานของข้าราชการท้องถิ่นแต่ละประเภทตำแหน่งในระบบแท่งกันค่ะ  **ความก้าวหน้าในสายงานข้าราชการท้องถิ่นระบบซี ระบบแท่ง**  สำหรับท่านที่ดำรงตำแหน่งในสายงานเริ่มต้นจากระดับ 1 และระดับ 2 เมื่อเข้าสู่ระบบแท่งแล้ว จะแบ่งได้ตามนี้ ซี 1 - ซี 4 จะอยู่ในแท่งทั่วไป ระดับปฏิบัติงาน ซี 5 - ซี 6 จะอยู่ในแท่งทั่วไป ระดับชำนาญงาน ซี 7 จะอยู่ในแท่งทั่วไป ระดับอาวุโส  **ขอเริ่มที่แท่งทั่วไป ระดับปฏิบัติงาน หากจะเลื่อนระดับขึ้นไปเป็น "ชำนาญงาน" ต้องมีคุณสมบัติ ดังนี้** 1. สำหรับวุฒิ ปวช. ต้องดำรงตำแหน่งปฏิบัติงาน มาแล้วไม่น้อยกว่า 6 ปี 2. สำหรับวุฒิ ปวท. ต้องดำรงตำแหน่งปฏิบัติงาน มาแล้วไม่น้อยกว่า 5 ปี 3. สำหรับวุฒิ ปวส. ต้องดำรงตำแหน่งปฏิบัติงาน มาแล้วไม่น้อยกว่า 4 ปี    ข้าราชการท้องถิ่น แท่งวิชาการ ระดับปฏิบัติการ ณ ตอนนี้ ทุกท่านไม่ว่าจะท่านจะเคยเป็น ซี3 ซี4 หรือซี 5 ก็ถูกจับมารวมอยู่ในกลุ่มแท่งเดียวกันแล้วนั่น คือ "แท่งวิชาการ ระดับปฏิบัติการ" ความก้าวหน้าที่จะเติบโตขึ้นไป 1 ระดับ นั่นคือ "จากระดับปฏิบัติการ จะเป็นระดับชำนาญการ"  1. ตามมาตรฐานตำแหน่ง ระดับชำนาญการ คือ ต้องดำรงตำแหน่งหรือเคยดำรงตำแหน่ง ระดับปฏิบัติการ มาแล้วไม่น้อยกว่า 6 ปี (จุดนี้ ก็คล้ายๆในระบบซี ที่ 2 ปี เลื่อนที ถ้าเริ่มจากจากซี 3 จะขึ้นเป็นซี 6 ก็ใช้เวลา 6 ปีเป็นอย่างน้อยพอดี)  2. สำหรับท่านที่ดำรงตำแหน่งซี 3 ซี4 ซี 5 มาก่อนหน้านี้ ในช่วงแรกยังคงสามารถนำระยะเวลาที่ตนเองได้เคยดำรงตำแหน่งมาใช้เป็นคุณสมบัติเลื่อนระดับได้อยู่ครับ เช่น เดิมครองซี 3 มาสองปีแล้ว ก็อยู่ระดับปฏิบัติการไปอีก 4 ปี จึงจะครบคุณสมบัติเลื่อนเป็นชำนาญการได้ หรือถ้าเดิมครองซี 5 มาห้าปี ก็อยู่ระดับปฏิบัติการไปอีก 1 ปี จึงจะครบคุณสมบัติเลื่อนเป็นชำนาญการได้ครับ  3. สำหรับท่านที่มีวุฒิปริญญาโท จากเดิมระดับปฏิบัติการ ไปชำนาญการต้องใช้เวลา 6 ปีนั้น ถ้าท่านมีวุฒิปริญญาโทก็ลดเวลาเหลือแค่ 4 ปี และหากจบปริญญาเอกก็ลดเวลาเหลือแค่ 2 ปีเท่านั้น    **ประเด็นที่สองชำนาญการ ไป อำนวยการ (หัวหน้าฝ่าย)** เช่นเดียวกัน สมมติกรณีหน่วยงาน มีกรอบนักบริหารงานทั่วไป ระดับต้น (หัวหน้าฝ่าย) ว่างอยู่ กรอบระยะเวลาของคุณสมบัติตำแหน่งหัวหน้าฝ่าย คือ ต้องดำรงตำแหน่งหรือเคยดำรงตำแหน่งชำนาญการ มาแล้วไม่น้อยกว่า 4 ปีและปฏิบัติงานที่เกี่ยวข้องในฝ่ายนั้นๆ ที่ท่านจะสอบเป็นหัวหน้าฝ่าย มาแล้วอย่างน้อย 1 ปี  จุดนี้ ชำนาญการ จะไป ชำนาญการพิเศษ ก็ใช้เวลา 4 ปี  .... และ ชำนาญการ จะไป อำนวยการ (หัวหน้าฝ่าย) ก็ใช้เวลา 4 ปีเช่นเดียวกัน            **krtnn-3.png**  ☺ สำหรับฉบับนี้ ทุกท่านคงได้รับความรู้เกี่ยวกับความก้าวหน้าในสายงานข้าราชการท้องถิ่นตามประเภทสายงานของแต่ละท่าน เพื่อวางแผนเส้นทางความก้าวหน้ากันแล้วนะคะ พบกันฉบับหน้าค่ะ ☺  งานการเจ้าหน้าที่ สำนักปลัดเทศบาล |
|  |